CELEX: 62012TA0537
Language: et
Date: 2016-01-28 00:00:00
Title: Kohtuasi T-537/12: Üldkohtu 28. jaanuari 2016. aasta otsus – Zafeiropoulos versus Cedefop (Teenuste riigihanked — Hankemenetlus — Meditsiiniteenuste osutamine Cedefopi personalile — Pakkuja pakkumuse tagasilükkamine ja otsus sõlmida hankeleping teise pakkujaga — Keeldumine võimaldada tutvumist teatud dokumentidega, mis puudutavad hankemenetluses osalenud teisi pakkujaid — Põhjendamiskohustus — Ärihuvide ja maine kaitse — Isikuandmete kaitse — Otsustamisprotsessi kaitse — Lepinguväline vastutus)

14.3.2016   
            
            
               ET
            
            
               Euroopa Liidu Teataja
            
            
               C 98/28
            
         Üldkohtu 28. jaanuari 2016. aasta otsus – Zafeiropoulos versus Cedefop
   (Kohtuasi T-537/12) (1)
   
   ((Teenuste riigihanked - Hankemenetlus - Meditsiiniteenuste osutamine Cedefopi personalile - Pakkuja pakkumuse tagasilükkamine ja otsus sõlmida hankeleping teise pakkujaga - Keeldumine võimaldada tutvumist teatud dokumentidega, mis puudutavad hankemenetluses osalenud teisi pakkujaid - Põhjendamiskohustus - Ärihuvide ja maine kaitse - Isikuandmete kaitse - Otsustamisprotsessi kaitse - Lepinguväline vastutus))
   (2016/C 098/36)
   Kohtumenetluse keel: kreeka
   
      Pooled
   
   
      Hageja: Panteleïmon Zafeiropoulos (Thessaloniki, Kreeka) (esindaja: advokaat M. Kontogiorgos)
   
      Kostja: Euroopa Kutseõppe Arenduskeskus (Cedefop) (esindajad: M. Fuchs, keda abistab advokaat E. Petritsi, hiljem advokaat P. Anestis)
   
      Ese
   
   Esiteks nõue tühistada Cedefopi 8. oktoobri 2012. aasta otsus mitte kuulutada edukaks hageja pakkumist, mille ta esitas 19. juuni 2012. aasta hanketeate alusel, mis avaldati Euroopa Liidu Teataja Lisas (hanketeade 2012/S115-189528) ja mis puudutas meditsiiniteenuste osutamist Cedefopi personalile Thessalonikis (Kreeka), ja Cedefopi 9. oktoobri 2012. aasta otsus sõlmida selles hanketeates määratletud leping hagejast erineva pakkujaga, ning ka Cedefopi otsus, milles jäeti rahuldamata hageja taotlus tutvuda teatud dokumentidega selles hankemenetluses, ning teiseks nõue hüvitada kahju, mis on hagejale tekitatud Cedefopi rikkumiste tõttu.
   
      Resolutsioon
   
   
               1.
            
            
               Tühistada Euroopa Kutseõppe Arenduskeskuse (Cedefop) 8. oktoobri 2012. aasta otsus mitte kuulutada edukaks Panteleïmon Zafeiropoulose pakkumist, mille ta esitas 19. juuni 2012. aasta hanketeate alusel, mis puudutas meditsiiniteenuste osutamist Cedefopi personalile Thessalonikis (Kreeka), ja Cedefopi 9. oktoobri 2012. aasta otsus sõlmida selles hanketeates määratletud leping Panteleïmon Zafeiropoulosest erineva pakkujaga.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Cedefop-i kohtukulud tema enda kanda ja mõista temalt välja üks kolmandik P. Zafeiropoulos’e kohtukuludest.
            
         
               4.
            
            
               Jätta kaks kolmandikku P. Zafeiropoulos’e kohtukuludest tema enda kanda.
            
         
      (1)  ELT C 46, 16.2.2013.